《菊花时》
宋代·刘敞

鲜鲜秋菊花，粲粲黄金钱。采掇时苦晚，弃遗情所怜。

道人教为时，示可以延年。早昧摄生术，恐为多病缠。

又从省俗事，视听苦不便。往往发昏愦，未知所除蠲。

但使寐无觉，不谓药可痊。今者诚有遇，秘之慎其传。

愈风得难老，高卧齐古贤。作诗叙终始，物薄戒轻捐。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。